Daugavpils (stacija)

Daugavpils ir dzelzceļa līnijas Rīga—Daugavpils gala stacija, kas atrodas Latgalē, otrajā lielākajā Latvijas pilsētā Daugavpilī. Kopumā Daugavpils dzelzceļa mezgls ir otrais lielākais Latvijā pēc Rīgas dzelzceļa mezgla. Daugavpils stacija atrodas Daugavpils centrā, pie Stacijas ielas. Daugavpils stacija ir liela mezgla stacija, no kuras sākas līnijas uz Rīgu, Eglaini un Indru. Savienojošie ceļi savieno to ar Daugavpils Šķirošanas staciju, no kurienes tālāk iet līnija uz Rēzekni, kā arī ar lokomotīvju depo (D parku). Bez Šķirošanas stacijas un D parka Daugavpils stacijā ietilpst Daugavpils Pasažieru parks, pie kura atrodas arī Daugavpils stacijas ēka. Daugavpilī ir intensīva kravas satiksme, bet pasažieru satiksme pastāv galvenokārt uz Rīgu (5 dīzeļvilcieni katru dienu) un no 2020. gada 13. decembra uz Krāslavu (1 dīzeļvilcienu pāris katru dienu), bet no 2021. gada 12. decembra arī uz Indru. Bez tam pirms COVID-19 pandēmijas caur Daugavpili kursēja starptautiskais vilciens uz Minsku, bet kopš 2018. gada nedēļas nogalē (sestdienās un svētdienās 2 dīzeļvilcieni) arī uz Viļņu.

Sakarā ar ārkārtas situācijas izsludināšanu koronavīrusa pandēmijas dēļ no 2020. gada 17. marta līdz 12. jūnijam Daugavpils—Viļņas starptautiskā maršruta brīvdienu dīzeļvilcieni kursēja līdz/no Turmantas stacijai (Lietuvas robežstacijai), Latvijas teritorijā neiebraucot. Kopš 2020. gada 13. jūnija pasažieru vilcienu satiksme uz Lietuvu daļēji atjaunota — samazināts reisu skaits līdz 1 dīzeļvilciena pārim brīvdienās, kā arī atcelts vilciens Daugavpils—Turmanta. Tomēr 14. jūnijā satiksme līnijā atkal apturēta un nav zināms, kad tā varētu atsākties. Kopš 15. marta nekursē arī starptautiskais vilciens Rīga—Minska. 

Stacijā darbojas biļešu kase.

Kopš 2024. gada 15. decembra kursē ar elektrovilcieniem saskaņots dīzeļvilciens Daugavpils—Aizkraukle, katru dienu 2 vilcienu pāri.Turpmāk uz Daugavpili divas reizes dienā būs pieejami īpaši elektrovilciena – dīzeļvilciena reisi ar pārsēšanos Aizkrauklē Tādējādi satiksme ar Rīgu tiek nodrošināta katru dienu 7 reizes dienā.

 Vēsture 

Staciju ierīkoja līdz ar Rīgas—Daugavpils dzelzceļa izbūvi 1861. gadā,"Latvijas dzelzceļš" tā nodrošināja savienojumu ar 1860. gadā uzbūvēto Sanktpēterburgas-Daugavpils dzelzceļu.
Pēc Daugavpils-Vitebskas dzelzceļa izbūves 1866. gadā stacija kļuva par abu dzelzceļu apvienoto staciju, bet 1868. gadā par privātās dzelzceļa līnijas Rīga—Orla mezgla staciju. 1866. gadā šeit uzbūvēja iespaidīgas ritošā sastāva remontdarbnīcas, vēlākos gados "Latvijas dzelzceļu" galvenās darbnīcas, kas pašlaik ir AS Daugavpils Lokomotīvju Remonta Rūpnīca. 1919. gadā stacijas oficiālais nosaukums bija Daugavpils I Pasažieru, pēc Daugavpils- Vitebskas dzelzceļa izbūves Daugavpils I Preču stacija tika ierīkota aptuveni viena kilometra attālumā Indras stacijas virzienā. Otrā pasaules kara laikā kā pilsētai, tā arī dzelzceļa mezglam tika nodarīti ievērojami postījumi. Karam beidzoties, staciju atjaunoja. 1946. gadā stacijas uzgaidāmajās un dienesta telpās iekārtoja kinoteātri un pēc pieciem gadiem, 1951. gadā uzcēla jaunu stacijas ēku, kas kalpo līdz mūsu dienām.

Vēsturiski starp stacijām Daugavpils un Mežciems atradās divi pieturas punkti: Nometne un Cietoksnis.
"Nometne" kā pieturas punkts tika atvērts 1926. gadā un kalpoja Latvijas armijas karavīru vajadzībām, slēgts pēc Otrā pasaules kara.
"Cietoksnis" kā pieturas punkts tika atvērts 1935. gadā, slēgts tika Otrā Pasaules kara laikā.

Mūsdienās uz Daugavpils Pasažieru parku kursē dīzeļvilcieni maršrutos Rīga—Daugavpils, Rīga—Krāslava, Rīga—Indra, kā arī reizi gadā tiek norīkots vilciens caur Daugavpili līdz Aglonai. Caur Daugavpili kursēja arī starptautiskais vilciens Rīga—Minska (līdz 2015. gada jūnijam kursēja arī Sanktpēterburga—Viļņa, bet līdz 2015. gada oktobrim Rīga—Sanktpēterburga). No 2018. gada 13. janvāra "Lietuvas dzelzceļš" uzsāka pasažieru pārvadājumus maršrutā Daugavpils—Viļņa. Kursēja divi pāri dīzeļvilcienu DR1A sestdienās un svētdienās.Nedēļas nogalēs sāks kursēt vilciens Daugavpils-Viļņa No 2018. gada 15. decembra saraksts tika mainīts; sestdienās vakaros bija paredzēts papildu vilciens no Viļņas (atpakaļ līdz Turmantai).

Pēc koronavīrusa pandēmijas radīto ierobežojumu atcelšanas, maršrutā Daugavpils—Viļņa kursēja tikai viens vilcienu pāris brīvdienās, bet pasažieru satiksme maršrutā Daugavpils—Turmanta ir atcelta.

 Pasažieru pārvadājumi 

PārvadātājsMaršrutsSituācijaKursē "Pasažieru vilciens" 
(zīmols "Vivi")Rīga — DaugavpilsSpēkā1,2,3,4,5,6,7Daugavpils — Rīga1,2,3,4,5,6,7Rīga — Aizkraukle — Daugavpils
(Aizkraukle — Daugavpils, ar pārsēšanos no elektrovilciena no Rīgas)Spēkā1,2,3,4,5,6,7Daugavpils — Aizkraukle — Rīga
(Daugavpils — Aizkraukle, ar pārsēšanos elektrovilcienā uz Rīgu)1,2,3,4,5,6,7Rīga — KrāslavaSpēkā1,2,3,-,-,6,7Krāslava — Rīga1,2,3,4,-,-,7Rīga — IndraSpēkā -,-,-,4,5,-,-Indra — Rīga -,-,-,-,5,6,-Rīga — AglonaPēc atsevišķa rīkojuma1 reizi gadāAglona — Rīga1 reizi gadā Lietuvos geležinkeliaiDaugavpils — ViļņaAtcelts -,-,-,-,-,6,7Viļņa — Daugavpils -,-,-,-,-,6,7Daugavpils — Turmanta Atcelts -,-,-,-,-,6,- Беларуская чыгунка — БЧ (BCh)Rīga — MinskaAtcelts —Minska — Rīga Lietuvos geležinkeliaiSanktpēterburga — ViļņaAtcelts —Viļņa — Sanktpēterburga "Latvijas dzelzceļš"Rīga — SanktpēterburgaAtcelts —Sanktpēterburga — Rīga

 Attēlu galerija 

 Atsauces 

 Ārējās saites 
 Rīga—Daugavpils līnijas vēsture



Kategorija:Daugavpils
Kategorija:Dzelzceļa stacijas Latvijā
Kategorija:Dzelzceļa līnijas Daugavpils—Indra stacijas un pieturas punkti
Kategorija:Dzelzceļa līnijas Eglaine—Daugavpils stacijas un pieturas punkti
Kategorija:Dzelzceļa līnijas Krustpils—Daugavpils stacijas un pieturas punkti